ევროპის საბჭო არის კონტინენტის წამყვანი ორგანიზაცია ადამიანის უფლებათა დაცვის მიმართულებით, რომელშიც ერთიანდება 47 წევრი სახელმწიფო. ყველა მათგანმა ხელი მოაწერა ადამიანის უფლებათა ევროპულ კონვენციას, რომელიც შექმნილია ადამიანის უფლებების, დემოკრატიისა და კანონის უზენაესობის დასაცავად.

ევროპის საბჭოს მუშაობა დემოკრატიისთვის დაფუძნებულია განათლებაზე. განათლება სკოლებში და არაფორმალური უწყვეტი განათლება დემოკრატიის დამკვიდრების მიზნით. ადამიანის უფლებათა სწავლება და მოქალაქეობრივი განათლება დემოკრატიის სიმტკიცის განუყოფელი ნაწილია.

ადამიანის უფლებათა ევროპული კონვენცია რატიფიცირებულია ევროპის საბჭოს ყველა წევრი სახელმწიფოს მიერ. ის იცავს მთელ რიგ სამოქალაქო და პოლიტიკურ უფლებებს, მათ შორის, კონფიდენციალობის, უსაფრთხოების, ასევე, არაადამიანური ან ღირსების შემლახველი მოპყრობისგან დაცვის უფლებებს. კონვენცია იცავს გამოხატვის თავისუფლებასაც, თუმცა მასზე ვრცელდება შეზღუდვები, როდესაც გამოხატვის ფორმებმა შეიძლება საფრთხე შეუქმნან სხვა ადამიანებს ან ზიანი მიაყენონ საზოგადოებას.

ადამიანის უფლებათა ევროპული სასამართლო პასუხისმგებელია კონვენციაში განსაზღვრული უფლებების მხარდაჭერაზე. ამ სასამართლოს პრეცედენტული სამართალის განმარტებით, „სიძულვილის ენის“ ყველაზე მძიმე დარღვევები არ არის დაცული გამოხატვის თავისუფლებით;

ევროპული კომისია რასიზმსა და შეუწყნარებლობის წინააღმდეგ (ECRI) ევროპის საბჭოს ორგანოა ადამიანის უფლებათა კუთხით. იგი შედგება დამოუკიდებელი ექსპერტებისგან და აქვეყნებს მონიტორინგის ანგარიშებს, მათ შორის, სიძულვილის ენის პრობლემასთან დაკავშირებით. ECRI-მაც განიხილა სიძულვილის ენა თავის რეკომენდაციაში სიძულვილის ენასთან ბრძოლის შესახებ (პოლიტიკის რეკომენდაცია # 15), ECRI თვალყურს ადევნებს ამ პრობლემას ქვეყანაზე მონიტორინგისა და თემატური ანგარიშების მეშვეობით.